წიგნის პრეზენტაცია ლიგამუსში
2013-05-29 10:55 (Asia/Dubai)
31 მაისს, 18:00 საათზე, წიგნის მაღაზია “ლიგამუსში” გაიმართება არაქართულენოვანი საბავშვო ბაღებისთვის ახალი სახელმძღვანელოს “ქართული ენა ეთნიკური უმცირესობების წარმომადგენელი სკოლამდელი ასაკის ბავშვებისთვის” პრეზენტაცია, რომლის ავტორები არიან ილიას სახელმწიფო უნივერსიტეტის პროფესორ-მასწავლებლები.
პუბლიკაცია მოიცავს: ბავშვის სამუშაო რვეულსა და ალბომს, ასევე, აღმზრდელის მეთოდურ სახელმძღვანელოს დამხმარე აუდიომასალით.
სახელმძღვანელო მომზადდა საქართველოს განათლებისა და მეცნიერების სამინისტროსა (ეროვნული სასწავლო გეგმების დეპარტამენტის კოორდინაციით) და გაეროს ბავშვთა ფონდის (UNICEF) ერთობლივი ინიციატივით პროგრამის ”ხელმისაწვდომობის, ხარისხისა და თანასწორობის უზრუნველყოფა საქართველოს საგანმანათლებლო სისტემაში”, პროექტის ქვეპროგრამის ”სკოლამდელი განათლების პოლიტიკის გატარება საქართველოში ადრეულ ასაკში ბავშვთა განათლების თანაბარი ხელმისაწვდომობისა და ხარისხის გაუმჯობესებისთვის” ფარგლებში.

მოდერნულობა და რელაციონალური ონტოლოგიები
2013-05-29 13:48
ილიას სახელმწიფო უნივერსიტეტის სავლე წერეთლის სახელობის ფილოსოფიის ინსტიტუტი 29, 30, 31 მაისს გიწვევთ საჯარო ლექციაზე, რომელსაც წაიკითხავს ცენტრალური ევროპის უნივერსიტეტის (CEU) პროფესორი დონ კალბი თემაზე: მოდერნულობა და რელაციონალური ონტოლოგიები: ღირებულების, შრომის და „ხალხის“ ანთროპოლოგია.
ლექციის ფარგლებში განხილული იქნება მნიშვნელოვანი რელაციონალური ონტოლოგიები. რელაციონალური რეალიზმი არის ის, რაც შეიძლება დაგვეხმაროს ისტორიის, ბიოგრაფიის, საზოგადოების და პოლიტიკის თანამედროვე განმანათლებლობის გასაგებად. პირველი ლექცია იქნება თეორიული ხასიათს და შესავალი. მეორე ლექცია ფოკუსირებული იქნება პოპულიზმისა და ნაციონალიზმის პრობლემაზე ამჟამინდელი ევროპული კონიუნქტურის კონტექსტში. მესამე ლექცია დაეთმობა კლასის და ღირებულებისა და ღირებულებას-მოკლებულის პოპულარულ გამოცდილებას.
ილუსტრაციები მოყვანილი იქნება პროფ. კალბის მიერ ევროპაში ჩატარებული ეთნოგრაფიული კვლევებიდან და სხვა შრომებიდან.
ლექციების ჩატარდება:
29 მაისი 16:00
30 მაისი 16:00
31 მაისი 16:00
ჭავჭავაძის 32, ა 101 აუდიტორია
ლექცია ჩატარდება თანმიმდევრული ქართული თარგმანით.

საჯარო ლექცია - ოკუპირებული ტერიტორიები
2013-05-31 14:16
სამშაბათს, 4 ივნისს, 19:00 საათზე აუდიტორია G 106-ში (G კორპუსი, გ.წერეთლის 2, ვაკის პარკთან) გაიმართება შეხვედრა/საჯარო ლექცია თემაზე – “ოკუპირებული ტერიტორიები: პოლიტიკური და სამართლებრივი ასპექტები”.
გამომსვლელი- ქალბატონი ეკა ტყეშელაშვილი, საქართველოს სტრატეგიული კვლევების ინსტიტუტის (GISS) პრეზიდენტი.
შეხვედრა გაიმართება ქართულ ენაზე.
დასწრება თავისუფალია.

უნიკინო 7 ივნისს: ”მონანიება”
2013-05-31 16:02
პარასკევს 7 ივნისს ,18:00 საათზე,ილიას სახელმწიფო უნივერსიტეტის A კორპუსში ,101-ე აუდიტორიაში,უნიკინოში ნაჩვენები იქნება ჯო რაითის ფილმი, ”მონანიება” (2007). მონაწილეობენ: ვანესა რედგრეივი, კირა ნაითლი, რომოლა გარაი, ჯეიმს მაკევოი და სხვები.
თარგმანი: ნინო უსენაშვილი

ქართული ენა მომავალი წარმატებისთვის
2013-05-31 16:36
ინფორმაცია პროგრამის „ქართული ენა მომავალი წარმატებისთვის“ ფარგლებში მოხალისე პედაგოგების შერჩევის მიზნით გამოცხადებული კონკურსის შესახებ
საქართველოს განათლებისა და მეცნიერების სამინისტროს სსიპ მასწავლებელთა პროფესიული განვითარების ეროვნული ცენტრი, „ქართული ენა მომავალი წარმატებისთვის“ პროგრამის ფარგლებში აცხადებს კონკურსს ეთნიკური უმცირესობებით დასახლებულ რეგიონებში (ქვემო ქართლი, სამცხე-ჯავახეთი, კახეთი) მოხალისე პედაგოგების გაგზავნის მიზნით.
პროგრამის აღწერილობა:
პროგრამა ხორციელდება 2011 წლის აპრილიდან და მასში დღემდე ჩართული იყო 400-მდე მონაწილე. პროგრამის მიზანია ეროვნული უმცირესობების სამოქალაქო ინტეგრაციის სტრატეგიის ფარგლებში ხელი შეუწყოს ქვემო ქართლის, სამცხე-ჯავახეთისა და კახეთის რეგიონებში მცხოვრები ეროვნული უმცირესობებისათვის სახელმწიფო ენის შესწავლის პროცესს. პროგრამის მონაწილეები იცხოვრებენ ადგილობრივ ოჯახებში და მინიმუმ ორი სასწავლო სემესტრის მანძილზე იმუშავებენ არაქართულენოვან საჯარო სკოლებში.

აუცილებელი მოთხოვნები:
საქართველოს მოქალაქეობა;
ქართული ენის სრულყოფილად ფლობა
უმაღლესი განათლება (აკრედიტებული უმაღლესი საგანმანათლებლო დაწესებულება)
პროგრამის ხანგრძლივობა: ორი სასწავლო სემესტრი
სამუშაოს ადგილმდებარეობა: ქვემო ქართლის/სამცხე-ჯავახეთის/კახეთის რეგიონი
პროგრამის იმ მონაწილისთვის, რომელიც წარმატებით დაასრულებს პროექტს და არ ფლობს მაგისტრის აკადემიურ ხარისხს, პროგრამაში „ქართული ენა მომავალი წარმატებისთვის“ მონაწილეობის დამადასტურებელი სერტიფიკატის წარმოდგენის საფუძველზე სსიპ მასწავლებელთა პროფესიული განვითარების ეროვნული ცენტრი უზრუნველყოფს მაგისტრატურაში სწავლის ხარჯების დაფარვას სრული სახელმწიფო სასწავლო სამაგისტრო გრანტის ოდენობით.
კონკურსში მონაწილეობის მსურველებს შესაძლებლობა ექნებათ ელექტრონულად დარეგისტრირდნენ მიმდინარე წლის 27 მაისიდან 30 ივნისის ჩათვლით ვებ-გვერდზე: www.mes.gov.ge ან www.tpdc.ge (გთხოვთ რეგისტრაციის დროს, თქვენი სახელი, გვარი და პირადი ნომერი მიუთითოთ ზუსტად, პირადობის მოწმობის შესაბამისად)
წარმოდგენილი აპლიკაციების განხილვის შემდეგ პროგრამის ადმინისტრაცია დაუკავშირდება მხოლოდ კონკურსის შემდგომ ეტაპზე გასულ კანდიდატებს, რომლებიც გაივლიან ტესტირებას ქართულ ენასა და ლიტერატურაში, ხოლო ის კანდიდატები, რომლებიც წარმატებით გადალახავენ კონკურსის მეორე ეტაპს, მოწვეულ იქნებიან გასაუბრებაზე.
მასწავლებლთა პროფესიული განვითარების ეროვნული ცეტნრის წარმომადგენლები პროგრამის პრეზენტაციას ილიას სახელმწიფო უნივერსიტეტში გამართავენ 2013 წლის 7 ივნისს 15 საათზე (ა კოპრუსი, 101 – ე აუდიტორია, ი. ჭავჭავაძის გამზ. 32)

შეხვედრა “მზეთამზესთან“
2013-06-03 11:17
შაბათს, 8 ივნისს, 17.00 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ შედგება შეხვედრა ქალთა ფოკლორულ ანსამბლთან „მზეთამზე“.
შეხვედრაზე თქვენ მოუსმენთ ქართველ ქალთა ტრადიციულ ფოლკლორს, ნახავთ ანსამბლის საგასტროლო მოგზაურობებისა და სხვადასხვა პროექტის ვიდეო ფრაგმენტებს, შეისწავლით და ანსამბლთან ერთად შეასრულებთ ერთ სიმღერას.
“მზეთამზე” ქალთა ტრადიციული ფოლკლორის ნიმუშებს ასრულებს, რომელთა უმრავლესობა მანამდე სცენაზე არასდროს აჟღერებულა. ცნობილი ქართველი ეთნომუსიკოლოგის, ედიშერ გარაყანიძის აზრით ქართული მუსიკალური ფოლკლორის და, განსაკუთრებით მისი შემსრულებლობის ისტორიაში XX საუკუნის 80-იანი წლები მნიშვნელოვან ათწლეულად დიდნაწილად ანსამბლი “მზეთამზეს” შექმნის გამო შევა.
შეხვედრის ინიციატორია ილიაუნის მუსიკის ცენტრი.
დასწრება თავისუფალია.

საპარლამენტო სტიპენდიები გერმანიაში
2013-06-03 12:20
4 ივნისს 14 საათზე ილიას სახელმწიფო უნივერსიტეტში (G106 აუდიტორიაში) გაიმართება გერმანიაში საპარლამენტო სტიპენდიების შესახებ პრეზენტაცია.
გერმანიის ბუნდესტაგი გიწვევთ ბერლინის დამოუკიდებელ უნივერსიტეტთან, ბერლინის ჰუმბოლდტის უნივერსიტეტთან და ბერლინის ტექნიკურ უნივერსიტეტთან ერთად ინტერნაციონალური საპარლამენტო სტიპენდიით (IPS) ხუთი თვით ბერლინში.
IPS -ი გათვლილია მაღალი კვალიფიკაციის მქონე და პოლიტიკურად დაინტერესებულ ახალგაზრდა ქალებზე და მამაკაცებზე, რომლებსაც გააჩნიათ სურვილი, პროგრამის დასრულების შემდგომ დაბრუნდნენ უკან თავიანთ ქვეყნებში და აქტიურად და პასუხისმგებლობით ჩაებან თავიანთი ქვეყნის დემოკრატიული მომავლის შენებაში.
გერმანიის ბუნდესტაგი, გერმანიის პარლამენტი, ახალგაზრდებს ერთ-ერთ ბუნდესტაგის წევრთან 15-კვირიანი დასაქმების პერიოდში გააცნობს გერმანიის საპარლამენტო სისტემას და პოლიტიკური გადაწყვეტილებების მიღების პროცესებს. ისინი ასევე დააგროვებენ პრაქტიკულ გამოცდილებას საპარლამენტო საქმიანობაში.
სტიპენდიატებს ამოარჩევს გერმანიის ბუნდესტაგის დამოუკიდებელი კომისია.
წინაპირობა:
საქართველოს მოქალაქეობა
უმაღლესი სასწავლებლის დიპლომი
გერმანულის ძალიან კარგი ცოდნა
სასტიპენდიო პროგრამის დასაწყისში 30 წლამდე ასაკის
სტიპენდია:
450 ევრო თვეში
საცხოვრებელი ადგილი
სადაზღვევო და მგზავრობის გადასახადი
საბუთების მიღება: 30 ივნისამდე. დამატებითი ინფორმაცია იხილეთ მეორე გვერდზე, გერმანიის საელჩოში ან ინტერნეტში შემდეგ ვებ-გვერდზე: www.bundestag.de/ips
დამატებითი ინფორმაციისთვის მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს: ტელ.: 214 13 88

ფინანსთა სამინისტროს შეხვედრა სტუდენტებთან
2013-06-04 16:53
12 ივნისს, 15:00 საათზე, ილიას სახელმწიფო უნივერსიტეტის “ა” კორპუსის 101-ე აუდიტორიაში (ი. ჭავჭავაძის გამზ. 32) გაიმართება ფინანსთა სამინისტროს მომსახურების სააგენტოს წარმომადგენლის შეხვედრა სტუდენტებთან.
პრეზენტაციის მიზანია, სტუდენტებს გააცნოს მომსახურების სააგენტოს მუშაობა, მიმდინარე ინოვაციები და უნივერსალური ქართული პორტალი „eAuction.ge“.
პრეზენტაციის ფარგლებში დაინტერესებული სტუდენტებისთვის გაიმართება იმიტირებული აუქციონი. ასევე, მსურველებს შესაძლებლობა მიეცემათ გაიარონ უფასო რეგისტრაცია ვებ – გვერდზე: www.eAuction.ge

უნიკინო 14 ივნისს: ”დაბრუნება”
2013-06-05 15:10
პარასკევს 14 ივნისს ,18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება პედრო ალმადოვარის ფილმი ”დაბრუნება” (2006).
მონაწილეობენ: პენელოპა კრუზი, ბლანკა პორტილო, ქარმენ მაურა, ლოლა დუენიასი და სხვები.

საკონსტიტუციო სასამართლოს თავმჯდომარე ილიაუნიში
2013-06-05 16:34
საქართველოს საკონსტიტუციო სასამართლოს თავმჯომარე 8 ივნისს 12:00 საათზე, ა101 აუდიტორიაში გამართავს საჯარო შეხვედრას თემაზე საქართველოს საკონსტიტუციო სასამართლო, პრაქტიკა, პრობლემები და არსებული გამოწვევები.
საჯარო შეხვედრაზე დასწრება თავისუფალია. დამსწრე პირებს შეეძლებათ კითხვები დაუსვან საქართველოს საკონსტიტუციო სასამართლოს თავმჯდომარეს.

შეხვედრა უკრაინელ პოეტებთან
2013-06-06 09:57
6 ივნისს, 19.00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება შეხვედრა თანამედროვე უკრაინელ პოეტებთან. უკრაინელი პოეტების ლექსების ქართულ თარგმანებს კი წაიკითხავენ ქართველი პოეტები და მთარგმნელები.
დასწრება თავისუფალია

თანამშრომლობის შეთანხმების ხელმოწერა
2013-06-06 11:31
6 ივნისს, 17.00 საათზე ილიას სახელმწიფო უნივერსიტეტში (მისამართი: გიორგი წერეთლის 2, „ყოფილი ენციკლოპედიის“ შენობა) გაიმართება კემბრიჯის უნივერსიტეტსა და ილიას სახელმწიფო უნივერსიტეტს შორის თანამშრომლობის შეთანხმების ხელმოწერის ცერემონიალი, პროექტის „ფრინველის გრიპის ვირუსის ბიოლოგიისა და ფილოგენეტიკის შესწავლა და მასპინძელი სახეობების პოპულაციურ გენეტიკური სტრუქტურის დადგენა“ ფარგლებში.
თანამშრომლობის შეთანხმებას ასევე ხელს მოაწერენ დაავადებათა კონტროლისა და საზოგადოებრივი ჯანმრთელობის ეროვნული ცენტრი, რიჩარდ გ. ლუგარის საზოგადოებრივი ჯანმრთელობის კვლევითი ცენტრი, საქართველოს სოფლის მეურნეობის სამინისტროს ლაბორატორია და დიდი ბრიტანეთის ცხოველთა ჯანმრთელობის და ვეტერინარული ლაბორატორიების სააგენტო.
ამ შეთანხმების მიხედვით საქართველოში განხორციელდება კვლევითი პროექტი, რომლის ფოკუსი იქნება ეკოლოგია და ფრინველის გრიპის ევოლუცია.უნივერისტეტების, კვლევითი ცენტრების და ჩართული ორგანიზაციების თანამშრომლები გამოიკვლევენ გარეული ფრინველის როლს ფრინველის გრიპის გავრცელებაში. 3-წლიანი საერთაშორისო თანამშრომლობის შედეგად მოხდება ეკოლოგიაზე დაკვირვება და ფრინველის გრიპის ევოლუციის შესწავლა.
გარდა იმისა, რომ მოხდება ფრინველის გრიპზე უკეთესი დაკვირვება რეგიონში, პროექტის შედეგად მოხდება დიაგნოსტიკური და სამეცნიერო ექპერტიზის გაუმჯობესება საქართველოში. პროექტის ფარგლებში ჩატარდება ტრენინგები მაგისტრანტების, ლაბორატორიის თანამშრომლებისა და აკადემიური თანამშრომლებისათვის თანამედროვე მეთოდოლოგიების გამოყენებაში ინფექციის ანალიზის დროს. საერთაშორისო სამეცნიერო გრიპის საზოგადოებაში საქართველოს უფრო მეტად ინტეგრირების შედეგად მოხდება ფრინველის გრიპის უფრო სრული შესწავლა.
საქართველოს კვლევისა და განვითარების ისტორიაში ეს პირველი შემთხვევაა, როდესაც ქართული უნივერისტეტი კემბრიჯის უნივერსიტეტთან ინსტიტუციურ შეთანხმებას აწერს ხელს.

გაცნობითი ტური მთავარ პროკურატურაში
2013-06-07 16:55
ოთხშაბათს, 12 ივნისს, 12:00 საათზე ილიას სახელმწიფო უნივერსიტეტის სამართლის სკოლა აწყობს გაცნობით ტურს და ექსკურსიას სამართლის სკოლის პირველი და მეორე კურსის სტუდენტებისათვის საქართველოს მთავარ პროკურატურაში.
მონაწილეობის მსურველები გთხოვთ დარეგისტრირდეთ სამართლის სკოლის დეკანატში A402 ოთახში 11ივნისს, 16:00 საათამდე. რეგისტრაციისათვის სტუდენტებმა თან იქონიეთ პირადობის მოწმობა.
მონაწილეების რაოდენობა შეზღუდულია, ამიტომ გთხოვთ დროულად გაიაროთ რეგისტრაცია.
დამატებითი ინფორმაციისათვის დაგვიკავშირდით: 222 16 37 ან 577 553391. საკონტაქტო პირი სოფიო შუბლაძე.

სტუდენტების პერფორმანსი
2013-06-11 16:31
14 ივნისს, 15.00 საათზე, ზოოპარკში გაიმართება ილიაუნის პოეზიის ჯგუფის სტუდენტების პერფორმანსი.
15.00 საათზე სტუდენტები ილიაუნის წინ შეიკრიბებიან და გაემართებიან ზოოპარკისაკენ, სადაც 16.00 საათიდან დაიწყება პერფორმანსი სტუდენტთა ჯგუფის შესრულებით.
აღნიშნული პერფორმანსი მიეძღვნება პოეზიის თემას (წინასწარ თემები არ ხმიანდება…)
ნებისმიერ მსურველს შეუძლია მიიღოს მონაწილეობა აქციაში…

შესავალი თანამედროვე აზროვნებაში - საუკეთესო ესსე
2013-06-11 17:06
21 ივნისს, პარასკევს, 18:00 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ (ჭავჭავაძის N 32) გაიმართება “შესავალი თანამედროვე აზროვნებაში – საუკეთესო ესსე” (ჯგუფი 9, 24) კონკურსში გამარჯვებულთა დაჯილდოების ღონისძიება. კონკურსი აკადემიური საქმიანობის მიმართულების ერთ-ერთი მნიშვნელოვანი პროექტია, რომელიც მიზნად ისახავს სტუდენტების ანალიტიკური აზროვნების განვითარებას, სამეცნიერო კვლევების წახალისებას. კონკურსი ყოველწლიურად, წელიწადში ორჯერ იმართება.
კონკურსში გამარჯვებულთა ნაშრომები გამოქვეყნდება „ილიაუნის მედია პორტალში“ და ბლოგზე „ბურუსი“. აგრეთვე გადაეცემათ სამახსოვრო წიგნები.

პროფესორი ჯორჯ ედვარდსი ილიაუნიში
2013-06-13 16:14
ელსა თბილისის, GLCC Group–ისა და ილიას სახელმწფო უნივერსიტეტის ორგანიზებით ქართველი სტუდენტებისათვის საჯარო ლექციას ჩაატარებს.
ინდიანას უნივერსიტეტის რობერტ მაკინის სამართლის სკოლის პროფესორი, ჯორჯ ედვარდსი.
პროფესორს გაკეთებული აქვს ამერიკული the Master of Laws (LL.M.), Juris Doctor (J.D.), and S.J.D. / J.S.D. შესახებ კვლევა, თუ რომელი პროგრამა რეალურად რას სთავაზობს სტუდენტებს.
პრეზენტაციის მიზანია – ქართველი სტუდენტებისათვის ამერიკის შეერთებულ შტატებში იურიდიული განათლების ხელშეწყობა.
სამართლის მაგისტრის ხარისხის მაძიებელი სტუდენტებისათვის განიხილება:
სასურველი LL.M. პროგრამის შერჩევა; სასურველი უნივერსიტეტის შერჩევა; კონკრეტულ უნივერსიტეტებში ჩარიცხვასთან დაკავშირებული პროცედურები;
სტიპენდიის მიღების პროცედურები; კარიერულ მიზნამდე მიღწევის გზები.
საჯარო ლექცია გაიმართება 17 ივნისს, 17:00 საათზე, ილიას სახელმწიფო უნივერსიტეტში, A101 აუდიტორიაში.
დასწრება თავისუფალია!

შეხვედრა განათლების კანონში შემავალი ცვლილებების შესახებ
2013-06-14 15:37
გაცნობებთ, რომ ხვალ 15 ივნისს, 16:00 სთ.ზე A101 აუდიტორიაში (ჭავჭავაძის #32)გაიმართება საინფორმაციო შეხვედრა უმაღლესი განათლების კანონში შემავალი ცვლილებების შესახებ.
შეხვედრას ჩაატარებენ ილიას სახელმწიფო უნივერსიტეტის პროფესორები: გიგა ზედანია და თათა ცოფურაშვილი.

ნაფიც მსაჯულთა შერჩევა სამართლის სკოლის პირველი და მეორე კურსელებისგან
2013-06-15 23:21
ამერიკის იურისტთა ასოციაცია ატარებს იმიტირებულ ნაფიც მსაჯულთა სასამართლო პროცესს ადვოკატებისათვის თბილისის საქალაქო სასამართლოში 22 ივნისს, 10:00 საათზე. იმიტირებულ სასამართლო პროცესზე მონაწილეობას მიიღებს მოქმედი ადვოკატები და მოსამართლეები.
აღნიშნულ პროცესზე, ნაფიც მსაჯულებად მონაწილეობის მიღება ასევე შეუძლიათ ილიას სახელმწიფო უნივერსიტეტის სამართლის სკოლის პირველი და მეორე კურსის სტუდენტებს.
იმიტირებულ სასამართლო პროცესზე ნაფიც მსაჯულად მონაწილეობა მოიცავს – დაესწრონ სასამართლო პროცესს როგორც ნაფიც მსაჯულები და მიმდინარე საქმეზე გამოიტანონ შესაბამისი ვერდიქტი.
სურვილის შემთხვევაში, გთხოვთ გაიაროთ რეგისტრაცია სამართლის სკოლის დეკანატში ა 402 ოთახში. მსურველთა რაოდენობა შეზღუდულია და რეგისტრაცია იწარმოებს 20 ივნისს 14 საათამდე.
დამატებითი ინფორმაციისათვის დაგვიკავშირდით: 222 16 37, ან 577 553391.
საკონტაქტო პირი სოფიო შუბლაძე.

უნიკინო 21 ივნისს: ”ხვლიკი”
2013-06-17 11:13
პარასკევს 21 ივნისს,18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება კამალ ტაბრიზის ფილმი, ”ხვლიკი” (2004). მონაწილეობენ: პარვიზ პარათსუ,ბაჰრამ იბრაჰიმი, ფერიდე სეფა მანსური, ალი აბედინი და სხვა.

სემინარი „ვეფხისტყაოსანზე“
2013-06-17 16:28
21 ივნისს, 5 საათზე, G კორპუსში („ბიოლოგების“), 106 აუდიტორიაში მოეწყობა სემინარი „ვეფხისტყაოსანზე“.
სემინარის გეგმა:
პროფ. ნინო დობორჯგინიძე გააკეთებს „ვეფხისტყაოსნის“ კორპუსის პრეზენტაციას;
პროფ. ირინა ლობჟანიძე წარმოადგენს “ვეფხისტყაოსნისთვის” შექმნილ საგანგებო პროგრამას, Corpuser-ს და ილიაუნიში შექმნილი ქართული ენის მორფოლოგიური ანალიზატორის საპილოტე ვერსიას.
პროფ. ზურაბ კიკნაძე წაიკითხავს მოხსენებას „ორი სამეფო“.
პროფ. გიგი თევზაძე წაიკითხავს მოხსენებას „ბოლოს და ბოლოს, რა არის ეს „ვეფხისტყაოსანი““.
დასწრება თავისუფალია.

დისკუსია განათლების კანონში შესატანი ცვლილებების შესახებ
2013-06-20 10:28
20 ივნისს, 16.00 საათზე, თსუ-ს მელიქიშვილის სახ. აუდიტორიაში (I კორპუსი, 115-ე ოთახი) სხვადასხვა უნივერსიტეტების პროფესორების საინიციატივო ჯგუფის ორგანიზებით იმართება შეხვედრა-დისკუსია განათლების კანონში შესატანი ცვლილებების განსახილველად. დისკუსიის შედეგად დაგეგმილია პარლამენტისადმი საერთო მიმართვის მიღება. დასწრება თავისუფალია.
შეხვედრაზე მოწვეული არიან საქართველოს აკრედიტებული უნივერსიტეტების პროფესორ-მასწავლებლები, არასამთავრობო ორგანიზაციები და სახელმწიფო უწყებების წარმომადგენლები.
2013 წ. 10 ივნისს განათლების და მეცნიერების სამინისტრომ საქართველოს პარლამენტს წარუდგინა კანონპროექტი „უმაღლესი განათლების შესახებ“ საქართველოს კანონში ცვლილებების შესატანად. ჩვენს შეშფოთებას იწვევს როგორც კანონპროექტის შინაარსი, რომელიც საგრძნობლად ზღუდავს უნივერსიტეტების ავტონომიას, ისე მისი ინიცირება დაჩქარებული წესითა და დაინტერესებულ მხარეებთან კონსულტაციის გარეშე.

შედარებითი ლიტერატურის მე-4 კონფერენცია
2013-06-20 10:32
ილიას სახელმწიფო უნივერსიტეტში 2013 წლის 24-26ივნისს
ილიას სახელმწიფო უნივერსიტეტის შედარებითი ლიტერატურის ინსტიტუტის
და პროგრამა ”ტემპუსის” მიერ დაფინანსებულ პროექტის “სადოქტორო სკოლების განვითარება უკრაინასა და საქართველოში” ორგანიზებით ტარდება
შედარებითი ლიტერატურის მე-4 საერთაშორისო კონფერენციაა: „იდენტობათა ტრანსფორმირება: კულტურული იდენტობები და თანამედროვე ევროპა“.
კონფერენციის თემატურ სესიებზე განიხილება თემები: იდენტობები და მათი ტრანსფორმირება; კულტურული იდენტობა და პოლიტიკა; ლიტერატურის/კულტურის როლი იდენტობის ფორმირებაში; თანამედროვე ევროპა და ევროპული იდენტობა; თანამედროვეობა და იდენტობა აღმოსავლეთ ევროპაში.
კონფერენციის პლენარული სესია გაიმართება 24 ივნისს, 10 სთ, ჭავჭავაძის გამზ.32, 101-ე აუდიტორიაში.
მომხსნებლები:
მონიკ კასტილო (პარიზის უნივერსიტეტი XII, პარიზი, საფრანგეთი): ”რესპუბლიკა და საზოგადო სიკეთე: ფილოსოფიური მემკვიდრეობა და თანამედროვე გამოწვევები”;
დევიდ აიერსი (კენტის უნივერსიტეტი, კენტერბერი, დიდი ბრიტანეთი): ”თვითდადგინება: ევროპული სუპრა-ნაციონალური იდენტობის საკითხი”.
კონფერენციის სამუშაო ენებია ქართული და ინგლისური.
იხილეთ პროგრამა ქართულად>>>
იხილეთ პროგრამა ინლისურად>>>

საერთაშორისო საზაფხულო სკოლა ლიდერობაზე
2013-06-24 11:01
27 ივნისს, 16:00 საათზე, ( A კორპუსი, ჭავჭავაძის გამზ.32) 101 აუდიტორიაში მოეწყობა პრეზენტაცია ბაკალავრიატის პირველ და მეორე კურსის სტუდენტებისათვის, რომელიც გააცნობს მათ საერთაშორისო საზაფხულო სკოლა ლიდრეობაზე 2013, რომელიც უკვე მეოთხე წელია რაც საქართველოში ტარდება ჰარვარდის ინსტრუქტორების მონაწილეობით.
პრეზენტაციის გეგმა:
ჰარვარდის უნივერსიტეტის წარმომადგენელი ჯულიან რაიანი გააკეთებს პრეზენტაციას საზაფხულო სკოლის შესახებ. The International Spark Program -ის აღმასრულებელი დირექტორი ნათია შარიქაძე უპასუხებს თქვენს კითხვებს პროგრამასთან დაკავშირებით.
დასწრება თავისუფალია.
იხილეთ ფაილი >>>

ღია კარის დღე - საჯარო ადმინისტრირების პროგრამა
2013-06-25 12:50
2013 წლის 2 ივლისს, სამშაბათს 19:00 საათზე, საჯარო პოლიტიკის ადმინისტრირების პროგრამის ფარგლებში გაიმართება ღია კარის დღე, რომელზეც აბიტურიენტებს, სტუდენტებსა და ყველა დაინტერესებულ პირს, შესაძლებლობა გექნებათ მიიღოთ ამომწურავი ინფორმაცია პროგრამის შესახებ.
შეხვედრა გაიმართება შემდეგ მისამართზე: გ. წერეთლის ქ. 1, აუდიტორია G106 (ილიას სახელმწიფო უნივერსიტეტის G კორპუსი / ვაკის პარკის მიმდებარე ტერიტორია)
დამატებითი კითხვების შემთხვევაში მოგვმართეთ:
ილიას სახელმწიფო უნივერსიტეტის, საჯარო ადმინისტრირების სამაგისტრო პროგრამა
მის.: გ. წერეთლის 1, ოთახი G503
ტელ: 210 28 96
ელ. ფოსტა: mpa@iliauni.edu.ge

პროგრამა ხორციელდება აღმოსავლეთ-დასავლეთის მართვის ინსტიტუტის ეგიდითა და ამერიკის შეერთებული შტატების საერთაშორისო განვითარების სააგენტოს (USAID) ფინანსური მხარდაჭერით.

ბაკალავრებ​ის სწავლის დამთავრები​ს საზეიმო ღონისძიება
2013-06-25 13:45
უკვე მეშვიდე წელია, ილიას სახელმწიფო უნივერსიტეტის ბაკალავრები ივნისის ბოლო შაბათს სწავლის დამთავრებას ზეიმობენ. ილია ჭავჭავაძის ნახევრად გადაკეტილ გამზირზე ილიაუნის უკვე ყოფილი, მანტიებში გამოწყობილი ასობით სტუდენტი იკრიბება და ამ მნიშვნელოვან დღეს მეგობრებთან და პროფესორებთან ერთად აღნიშნავს.
წელს ბაკალავრების სწავლის დამთავრების საზეიმო ღონისძიება 29 ივნისს, 19.00 საათზე დაიწყება (ი. ჭავჭავაძისგამზ.32).
ღონისძიებას გახსნის და სტუდენტებს მიესალმება ილიას სახელმწიფო უნივერსიტეტის რექტორი, პროფესორი გიგი თევზაძე. ტრადიციისამებრ, ბაკალავრების სახელით სიტყვით გამოვა კონკურსში გამარჯვებული სტუდენტიც.
ღონისძიების ოფიციალური ნაწილი ბაკალავრებისათვის ტრადიციული, ყველასთვის საყვარელი რიტუალით – ქუდების აყრით და გრანდიოზული ფეიერვერკით დამთავრდება.
ილიაუნი იყო პირველი უნივერსიტეტი საქართველოში, რომელმაც 2006 წელს ეს დასავლური ტრადიცია შემოიტანა საქართველოში.

თავისუფლების ჰანგები
2013-06-27 11:39
დღეს, ხუთშაბათს, 19.00-ზე, A კორპუსის წინ გაიმართება ჯაზის მუსიკის კონცერტი, რომელიც ეძღვნება საუნივერსიტეტო ავტონომიის საკითხს. კონცერტში მონაწილეობს ლევან კემოს ჯაზ-კვინტეტი.
ამ ღონისძიებით გვეძლევა საშუალება დავაფიქსიროთ ჩვენი პოზიცია და ამავე დროს, ვისიამოვნოთ მაღალი ხარისხის მუსიკით.

კაფკას მოთხრობების კრებულის პრეზენტაცია
2013-07-01 12:25
ილიაუნის ავსტრიული კულტურის ცენტრი გიწვევთ ფრანც კაფკას დაბადებიდან (დაბ. 1883 წ. 3 ივლისს) 130 წლისთავისადმი მიძღვნილ საღამოზე. გამომცემლობა “პეგასი” წარმოგიდგენთ ფრანც კაფკას იუბილესთან დაკავშირებით გამოცემულ კრებულს, რომელიც აერთიანებს რამდენიმე ქართველი მთარგმნელის მიერ თარგმნილ რჩეულ მოთხრობებს. გამომცემლობა “პეგასი’ ღონისძიების სტუმრებს განსაკუთრებული ფასდაკლებით შესთავაზებს კაფკას მოთხრობების კრებულს.
პრეზენტაცია გაიმართება 2013 წ. 3 ივლისს, ოთხშაბათს, 18.00 სთ. ილიაუნის ავსტრიული კულტურის ცენტრში.
მის.: ქ. ჩოლოყაშვილის გამზ. 3/5, H-104.
დასწრება თავისუფალია.

სოციალური ცვლილებები და კრიზისები
2013-07-01 13:39
ილიას სახელმწიფო უნივერსიტეტის ორგანიზებით 3 ივლისს 12:00 საათზე ა101 აუდიტორიაში ჩატარდება სოციოლოგთა რიგით მეორე სამეცნიერო კონფერენცია თემაზე „სოციალური ცვლილებები და კრიზისები თანამედროვე საზოგადოებაში“. სოციალური ცვლილებები თანამედროვე საზოგადოებაში განსაკუთრებული კომპლექსურობითა და მეტისმეტად აჩქარებული ტემპით ხასიათდება, რაც საზოგადოების ცალკეულ სფეროებში ხშირად ხანგრძლივ კრიზისებს აჩენს.
კონფერენციის მიზანს, ერთი მხირვ წარმოაგენს მაკრო დონეზე მიმდინარე სოციალური ცვლილებების სოციოლოგიური ანალიზი, რომელიც გავლენას ახდენს ისეთ ძირეულ სოციალურ ინსტიტუტებზე, როგორებიცაა ეკონომიკა, პოლიტიკა, რელიგია, ოჯახი, განათლება, მეცნიერება, ტექნოლოგია, ლეგალური სისტემა და ა.შ. მეორე მხირვ, სოციოლოგთა კვლევის ფოკუსში მოქცეულია მიკრო დონეზე განხორციელებული სოციალური ცვლილებები, რომელიც თავის მხრივ მნიშვნელოვან ზეგავლენას ახდენს ჩვენს ღირებულებებზე, ატიტუდებზე, რწმენებზე, ცალკეული ინდივიდის მოქმედებებზე და საბოლოო ჯამში, ცვლის თითოეული ჩვენგანის ცხოვრებას.
ახალგაზრდა მკვლევარებს, რომელებიც დაინტერესებული არიან თანამედროვე საზოგადოების წინაშე არსებული სოციალური ცვლილებებითა და კრიზისებით, საშუალება ეძლევათ წარმოადგინონ საკუთარი ნაშრომები და გაუზიარონ ერთმანეთს იდეები.
იხილეთ პროგრამა>>>

ფენტეზის ჟანრის საუკეთესო ლექსი
2013-07-04 14:54
დასრულდა ნამუშევრების მიღება ილიას სახელმწიფო უნივერსიტეტისა და სემიოტიკის კვლევითი ცენტრის მიერ გამოცხადებულ კონკურსზე „ფენტეზის ჟანრის საუკეთესო ლექსი“. კონკურსში მონაწილეობის მსურველებს უნდა შეექმნათ ფენტეზის ჟანრის ლექსი სურათის მიხედვით. დაჯილდოების ცერემონიალი გაიმართება 5 ივლისს, 14:00 საათზე, წიგნის მაღაზია „ლიგამუსში“. პირველ ადგილზე გასული კონკურსანტი დაჯილდოვდება სერტიფიკატით და 500 ლარით, ხოლო მეორე და მესამე ადგილზე გასული მონაწილეები მიიღებენ სერტიფიკატებს „ფენტეზის ჟანრის საუკეთესო პოეტური ტექსტის შექმნისთვის“.

ილიაუნის არქიტექტორების გამოფენა
2013-07-04 17:16
დღეს, 17.00 საათზე, ილიას სახელმწიფო უნივერსიტეტის საინჟინრო ფაკულტეტის არქიტექტურის პროგრამა გეპატიჟებათ წლის შემაჯამებელ გამოფენაზე.
გამოფენაზე წარმოდგენილი იქნება პირველი, მეორე და მესამე კურსის საკურსო ნამუშევრები.
პირველი კურსის სტუდენტები წარმოადგენენ ორ და სამ განზომილებაში შესრულებულ კომპოზიციებსა და მცირე არქიტექტურული ობიექტის პროექტს. საპროექტო დავალების ფუნქცია შერჩეულია მათ მიერ – სურვილის და ინტერესიდან გამომდინარე.
ასევე წარმოდგენილ იქნება ცნობილი არქიტექტორების მიერ შექმნილი პროექტების ასლები (ნახაზები და თაბაშირში შესრულებული მაკეტი), კვლევითი მასალა. შემდეგ კი ამ პროექტების შეცვლის, განვითარების პროექტი.
მეორე კურსის სტუდენტები წარმოადგენენ საცხოვრებელი, ერთი ოჯახისთვის განკუთვნილი სახლის პროექტებს. სტუდენტების დავალება მოიცავდა არქიტექტურული ობიექტის სწორად განლაგებას მოცემულ ტერიტორიაზე, სწორად დაგეგმარებასა და ფორმის შექმნას.
მეორე კურსის სტუდენტები ასევე წარმოადგენენ 10-ადგილიანი სასტუმროს არქიტექტურულ გეგმარებით პროექტს.
მესამე კურსის სტუდენტები წარადგენენ ილიას სახელმწიფო უნივერსიტეტის ტერიტორიის განვითარების გეგმას.
პროექტი მოიცავს:
1.კვლევით ნაწილს, რომელიც ითვალისწინებს ტერიტორიის შესავლის/ანალიზის სქემას – ტრანსპორტის მიმოსვლის სქემა, ტერიტორიასთან ახლოს არსებული სავაჭრო საყოფაცხოვრებო საცხორებელი ობიექტების განლაგება, გარშემო მდებარე შენობების სართულიანობა, ვაკის პარკთან კავშირი;
2. ქალაქგეგმარებით პრობლემებს
3. ლანდშაფტის განვითარებას/ ტერიტორიის გააქტიურებას
4. მდგრადი განვითარების პრობლემებს;
ასევე წარმოდგენილი იქნება საერთაშორისო ვორკშოპის ნამუშევრები. ვორკშოპი ჩატარდა გერმანიაში, ქალაქ პოტსდამში. ორგანიზატორი გახლდათ გერმანული მხარე – პოტსდამის არქიტექტურული სკოლა. მონაწილეობას იღებდნენ სტუდენტები და არქიტექტორები, წამყვანი სპეციალისტები როგორც გერმანიაში, ასევე ამერიკაში, კორეასა და საქართველოში. სტუდენტებმა შექმნეს პოტსდამის აგრარული ინსტიტუტის განვითარების გეგმა;
აგრეთვე წარმოდგენილი იქნება კავშირი ”ენერგოეფექტურობის ცენტრი საქართველო” BP საქართველოსა და ნავთობისა და გაზის სფეროში მისი პარტნიორების მიერ დაფინანსებული პროგრამის ”განახლებადი ენერგიის და ენერგოეფექტური პროექტები საქართველოს თემებისათვის” ფარგლებში გამოცხადებული არქიტექტურული კონკურსის გამარჯვებული პროექტები.
ლანდშაფტის პროექტს – მინიატურული ბაღი და უნივერსიტეტის ტერიტორიის კეთილმოწყობის პროექტს.
